《奉和袭美太湖诗二十首 晓次神景宫》
唐代·陆龟蒙

晓帆逗埼岸，高步入神景。洒洒襟袖清，如临蕊珠屏。

虽然群动息，此地常寂静。翠镊有寒锵，碧花无定影。

凭轩羽人傲，夹户天兽猛。稽首朝元君，褰衣就虚省。

呀空雪牙利，嗽水石齿冷。香母未垂婴，芝田不论顷。

遥通河汉口，近抚松桂顶。饭荐七白蔬，杯酾九光杏。

人间附尘躅，固陋真钳颈。肯信抃鳌倾，犹疑夏虫永。

玄津荡琼垄，紫汞啼金鼎。尽出冰霜书，期君一披省。

作者简介：陆龟蒙（？～公元881年），唐代农学家、文学家，字鲁望，别号天随子、江湖散人、甫里先生，江苏吴县人。曾任湖州、苏州刺史幕僚，后隐居松江甫里，编著有《甫里先生文集》等。 他的小品文主要收在《笠泽丛书》中，现实针对性强，议论也颇精切，如《野庙碑》、《记稻鼠》等。陆龟蒙与皮日休交友，世称“皮陆”，诗以写景咏物为多。